En nabo til en 40-årig mand på Brogaardsgade i Kaas fik sig lørdag eftermiddag noget af en overraskelse, da han så manden bære en ged ind i sin lejlighed. Naboen fandt det mistænkeligt og ringede til politiet, der rykkede ud med en patrulje for at se nærmere på sagerne. Efter en snak med den 40-årige mand fra Syrien, stod det klart, at han havde halal-slagtet to geder i sin lejlighed. Gederne hang i et rum i lejligheden og var begge døde. Det oplyser Nordjyllands Politi i en pressemeddelelse. Manden sigtes ved dyreværnsloven Beboeren i lejligheden sigtes nu for overtrædelse af dyreværnsloven og bekendtgørelse vedrørende slagtning og aflivning af dyr. Dyrene er blevet beslaglagt og skal nu undersøgelses nærmere. Fødevarestyrelsen ved Kredsdyrlægen er underrettet om den ulovlige halal-slagtning i lejligheden.

Referat:
Nabo undrede sig over, at manden bar en ged ind i sin lejlighed på Brogaardsgade i Kaas - og ringede til politiet.